ملوك او ملكات مملكه نافارا (الباسك) من سنه 824 حتى تقسيمها بين اسبانيا فى بدايات القرن الستاشر لما اتعرفت بنافارا العليا و بقت نافارا السفلى مستقله حتى ضمها مع فرنسا فى 1620. اسست سلاله انيجيث مملكه نافارا (بنبلونه) فى 824 لما تمردوا ضد الفرنجه و (سلطه الامبراطوريه الكارولينجيه). سنه 905 اتحالفت الممالك المجاوره على اجبار فرتون على التقاعد فى الدير و تنصيب فرد من ال خيمينيث مكانه و تحت حكمهم بدا اسم نافارا يسيطر. مع اغتيال سانشو الرابع اتقسمت نافارا بين اولاد عمومته الفونسو السادس ملك كاستييا و سانشو راميريز من اراجون و مع ذلك كانت اكتر من نص الاراضى تحت سيطره اراجون لمده اكتر من نصف قرن. مع وفاه الفونسو المحارب دون وريث ذهب العرش النافارى الى اقرب شخص وهو من النسل غير الشرعى للملك جارسيا التالت. مع وفاه سانشو السابع و هوا اخر ملوك خيمينيث بدون وريث, العرش راح لابن شقيقته بلانش كونتيسه شامبانيا. تركت وفاه انريكه الموش متوقعه بنته خوانا الرضيعه باعتبارها الوريثه الوحيده للعرش, و بكدابقت والدتها الوصيه لعشر سنين, سنه 1284 بقت خوانا متجوزه من ولى العهد فيليب من فرنسا, بكدا انتهت وصايه والدتها, و بعد سنه واحد اتولى فيليب العرش الفرنسى وب بقى ملك على فرنسا و نافارا.